Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézmények, valamint személyek szakmai feladatairól és mûködésük feltételeirõl szóló 15/1998. (IV. 30.) NM rendelet
Paragraph Index: 326

2. Budapest Fõváros Önkormányzatának Zirzen Janka Gyermekotthona Budapest Fõváros Önkormányzatának Zirzen Janka Gyermekotthonában 1998-as vizsgálat a következõket állapította meg: az épület környezete kiskorú lányok elhelyezésére alkalmatlan volt, nagy volt a szökések száma. Nem biztosították a személyes tárgyak biztonságos elhelyezését, a kisebb növendékek kiszolgáltatottak voltak a nagyobbaknak. A gyerekeket nem vonták be a közvetlenül õket érintõ döntések meghozatalába, panaszaiknak nem volt fóruma, pszichés problémáik kezeletlenek maradtak, sorsuk alakulásáról sem kaptak információt. Az otthon a szabadidõ és a szünetek eltöltésének lehetõségét nem biztosította, a gyerekek nem jártak rendszeresen iskolába. Az országgyûlési biztos általános helyettesének kezdeményezésére az intézmény 2000 áprilisában új helyre költözött. A 30 gyermek befogadására alkalmas gyermekotthon határozatlan idejû mûködési engedéllyel rendelkezik. A gyermekotthont 2001. augusztus 1-je óta új, megbízott igazgató vezeti. A mûködési engedély szerint a gyermekotthon 3–18 éves gyermekek gondozását látja el, egy nyolcfõs speciális – magatartási, beilleszkedési, tanulási zavarokkal küzdõ, illetõleg szenvedélybeteg gyermekek ellátására alkalmas – csoporttal. Az otthon fejlesztõ pedagógusa tíz éve fizetés nélküli szabadságon van, a pszichológusi álláshelyet a gyermekotthon korábbi igazgatója tölti be, aki tartósan betegállományban van. A gondozottak pszichiátriai kezelését jelenleg az OPNI Gyermekpszichiátriai Osztálya látja el. A pszichológus munkaviszonya a közeljövõben megszünik, akkor lehetõség lesz új szakember felvételére. A vizsgálat megállapította, azzal, hogy az intézmény egészséges gyermekek ellátására hivatott gyermekotthonként mûködik úgy, hogy valójában nem mérték fel azt, hogy az ellátottak közül hányat kellene speciális ellátásban részesíteni, még akkor is sérül a gondozottak a lehetõ legmagasabb szintû testi és lelki egészséghez fûzõdõ joga, ha a gyermekotthonnak van speciális csoportja. Ugyanezt a sérelmet okozza, hogy a pszichológus tartós betegállománya és a fejlesztõ pedagógus távolléte miatt a gyermekotthonban megoldatlan a terápiás kezelés és a pedagógiai fejlesztõ munka. A Zirzen Janka és az Esze Tamás Gyermekotthonnak részben közös költségvetése van, ezért nehezen megoldható a mindkét intézményt megfelelõen kiszolgáló segítõ személyzet biztosítása. Mindez a gondozott gyermekeknek a kiemelt védelemhez fûzõdõ jogával kapcsolatban keletkeztet visszásságot. A vizsgálat megállapította, hogy a Zirzen Janka Gyermekotthon korábbi elhelyezésével, környezetével, a személyes tárgyak biztonságos elhelyezésével, valamint a gondozottak szabadidejének, szünidejének eltöltésével és az oktatásukkal kapcsolatban megállapított, alkotmányos jogaikkal összefüggõ visszásságok az utóvizsgálat idején már nem álltak fenn. A gyermekotthon házirendje a növendékek panaszhoz és véleménynyilvánításhoz való jogát már megfelelõen szabályozza. A házirend 24. pontja annak megsértése esetére – többek között – a következõ joghátrányokat helyezi kilátásba: „külsõ szakkör látogatásának korlátozása, vagy tilalma, … hétvégi eltávozás megvonása”. A vizsgálat megállapította, hogy a szakkör látogatásának, korlátozása, vagy tilalma a mûvelõdéshez való joggal kapcsolatban visszásságot okoz. A hétvégi eltávozás megvonása pedig – amennyiben az a gyermek szüleivel való kapcsolattartását akadályozza – a családhoz fûzõdõ jogot sérti. A vizsgálatot végzõk a helyszíni vizsgálat idején nem találkoztak a házirend kifüggesztett példányával. A házirend mindenki által való folyamatos hozzáférhetõségének hiánya a véleménynyilvánításhoz és a panaszhoz való jog közvetlen veszélyét keletkeztetheti, továbbá sérül a gondozottaknak a jogállamiságból fakadó jogbiztonsághoz fûzõdõ joga is. Az általános helyettes a megállapított alkotmányos jogokkal kapcsolatos visszásságok orvoslása érdekében felkérte Budapest Fõváros Közgyûlésének elnökét, hogy terjessze a jelentést a fenntartó Fõvárosi Önkormányzat elé azzal az ajánlással, hogy a vizsgálat megállapításai alapján gondoskodjon arról, hogy: – a pszichológusi és a fejlesztõ pedagógusi státus, ne csupán betöltött legyen, hanem a tevékenységet az arra alkalmazott szakemberek ténylegesen, a gondozottak érdekeinek és állapotának megfelelõen végezzék, – intézkedjen annak érdekében, hogy szakértõi szerv mérje fel, hogy van-e lehetõség a Zirzen Janka Gyermekotthon önálló költségvetési intézményként való mûködtetésére; – szakértõ bizottság mérje fel a Zirzen Janka Gyermekotthonban elhelyezett kiskorúak állapotát és – amennyiben az indokolt – engedélyezze még egy speciális csoport létrehozását. A fenntartó az ajánlással egyetértett. A fejlesztõ pedagógus 2002 augusztusában munkába állt, a pszichológusi státusz betöltésére a Közgyûlés elnöke ígéretet tett. Az általános helyettes a gyermekotthon megbízott igazgatójánál kezdeményezte, hogy a gyermekotthon házirendjét az épület mindenki számára jól látható helyén függesztesse ki, továbbá a gondozottak alkotmányos jogait sértõ részeket töröltesse a házirendbõl. A megbízott igazgató a kezdeményezést elfogadta.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes